РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/274-21

24. јун 2021. године

Б е о г р а д

З А П И С Н И К

45. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 23. ЈУНА 2021. ГОДИНЕ

Седница је почела у 12, 30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Виолета Оцокољић, Угљеша Мрдић, Жељко Томић, Оља Петровић, Вук Мирчетић, Дубравка Краљ, Балинт Пастор и Тома Фила.

Седници је присуствовао и Ђорђе Тодоровић, заменик члана Одбора Милене Поповић.

Седници нису присуствовали чланови Одбора: Марија Јевђић, Ђуро Перић, Миленко Јованов, Лука Кебара, Илија Матејић и Јован Палалић, нити њихови заменици.

На предлог председника, Одбор је једногласно (11 гласова за) утврдио следећи

Д н е в н и р е д:

1. Предлог одлуке о образовању Радне групе за израду акта о промени Устава Републике Србије.

**Прва тачка дневног реда:** Предлог одлуке о образовању Радне групе за израду акта о промени Устава Републике Србије.

На основу члана 27. став 8. Закона о Народној скупштини, члана 44. став 6. и члана 48. став 2. Пословника Народне скупштине, председник Одбора је предложила да Одбор за уставна питања и законодавство донесе Одлуку о образовању Радне групе за израду акта о промени Устава Републике Србије, у следећем саставу:

**Председавајући**:

- Јелена Жарић Ковачевић, народни посланик, председник Одбора за уставна питања и законодавство.

**Чланови**:

- проф. др. Владан Петров, редовни професор Правног факултета Универзитета у Београду, судија Уставног суда Републике Србије и члан Венецијанске комисије за Србију;

- Бранко Маринковић, заменик генералног секретара Народне скупштине;

- Јован Ћосић, помоћник министра правде;

- Дарко Радојичић, помоћник директора Републичког секретаријата за законодавство;

- Владимир Винш, виши саветник у Министарству правде;

- проф. др Срђан Ђорђевић, редовни професор Правног факултета Универзитета у Крагујевцу;

- др Милош Станић, научни сарадник у Институту за упоредно право;

- др Мирослав Ђорђевић, научни срадник у Институту за упоредно право;

- Драгана Бољевић, судија Апелационог суда у Београду, почасни председник Друштва судија Србије;

- др Горан Илић, заменик Републичког јавног тужиоца, заменик председника Државног већа тужилаца, Повереник за самосталност тужилаца и члан председништва Удружења тужилаца;

- др Радоје Церовић, секретар Одбора за уставна питања и законодавство.

2. Задатак Радне групе је да изради акт о промени Устава Републике Србије.

3. Радној групи ће стручну помоћ пружати запослени у Служби Народне скупштине, које одреди генерални секретар Народне скупштине.

4. Ова одлука ступа на снагу даном доношења.

У дискусији су учествовали Вук Мирчетић, Тома Фила, Угљеша Мрдић и Оља Петровић.

Одбор је једногласно (11 гласова за) одлучио да образује Радну групу за израду акта о промени Устава Републике Србије, у наведеном саставу.

Седница је завршена у 12, 50 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић